Document ID: /roh_data/filtered/fineweb-2-filterrobots_roh.jsonl.gz/27707

Cun dus terzs dals sgols ha la Rega transportà sportists d'enviern ch'han gì in accident, scriva la Guardia aviatica svizra da salvament. Il pli bler en acziun è la Rega stada en la Svizra Orientala ed en l’Oberland Bernais. Mintg'onn transporta la Rega tut en tut 1'300 fin 1'700 persunas suenter in accident da sport d'enviern.
Ord l'archiv
La Rega planisescha ina nova basa a Tavau. Sper quella da Samedan e da Vaz Sut fiss quai la terza basa en il Grischun. La stad passada han il landamma da Tavau, represchentants da la Rega e da l'Uffizi federal da l'aviaziun civila BAZL dà pled e fatg. Er questa nova basa da la Rega è in project dispitaivel. Ils arguments principals èn l'utilisaziun commerziala, las emissiuns sco er ils disturbis per ils abitants ed il turissem.
RTR novitads 12:00